**RESYME` OG SPØRSMÅL FRA DAGENS TALE, DATERT 27.01.2020,**

**V/ Pastor Gjermund Igland**

**TEMA: Rikdom gjennom fattigdom**

Teksten er hentet fra;

Matt. 5.3

Luk 18. 9 -14

Luk 21.1-4

Jesus innleder Bergprekenen med «salige er de fattige i ånden for himmelriket er deres». Han henspeiler ikke her på materiell fattigdom, men behovet av å søke Gud med all vår svakhet og hjelpeløshet. David hadde materiell rikdom, men snakket likevel om følelsen av hjelpeløshet og fattigdom (salme 40.18). 1 Jes.61.1-2 refereres det til at de hjelpeløse har en fremtid.

Jesus henvendte seg til helt alminnelige mennesker og hans oppfordring var «søk meg». Jesus gjør ikke fattigdom og sykdom til idealet, men selve idealet er avhengigheten av Jesus. Når vi setter hele vår lit til Gud, da blir våre liv velsignet.

Bibelen sier « salige er de som er fattige i seg selv». Når vi glemmer oss selv vil det bli en glede å gi, så vi kan være til glede i Guds rike (Luk.18.9-14). Selv for den fattige enken som hadde lite, så fant hun glede i å gi av det lille hun hadde (Luk.21.1-4).

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.